**Jüri Ratas** (\* 2. júl 1978, Tallinn, Estónsko) je estónsky politik, líder Estónskej strany stredu a v období od 23. novembra 2016 do 26. januára 2021 estónsky premiér.

Kariéra
-------

Vyštudoval ekonómiu na Tallinskej technickej univerzite a právo na univerzite v Tartu. Po dvoch kratších obdobiach vo funkcii zástupcu starostu pôsobil v rokoch 2005 až 2007 ako starosta Tallinnu. V tom čase inicioval program Európske zelené mesto, v meste bola zahájená rekonštrukcia škôl a bola vybudovaná výpadovka na Tartu. Už od volieb v roku 2007 bol podpredsedom parlamentu. Keď v roku 2015 opäť obhájil svoj poslanecký mandát, bol znovu potvrdený aj do funkcie druhého parlamentného podpredsedu. Funkciu potom vykonával až do vymenovania premiérom.

### Premiér Estónska

5. novembra 2016 sa stal iba druhým lídrom Estónskej strany stredu, ktorú do tej doby viedol štvrť storočie Edgar Savisaar. Za jeho éry „centristi" podpísali aj zmluvu o spolupráci s Jednotným Ruskom. Savisaarovo rozhodnutie neuchádzať sa znovu o predsedníctvo strany bolo kľúčovým momentom pre ustanovenie vládnej koalície v zložení so Stranou stredu, keďže kremeľská väzba predtým zapojenie Strany stredu do vládnej koalície znemožňovala. Jeho nástupca Ratas navyše zdôraznil, že „centristi" nemôžu s Moskvou spolupracovať, kým Rusko nezačne opäť rešpektovať medzinárodné právo.

Keď potom padla vláda Taaviho Roivasa a sociálni demokrati a konzervatívci z nej odišli, zložili vládnu koalíciu so Stranou stredu. Kabinet získal dôveru parlamentu prevahou 53 hlasov proti 33, následne nato 23. novembra 2016 menovala prezidentka Kersti Kaljulaidová vládu na čele s premiérom Ratasom.

3. marca 2019 voľby do parlamentu vyhrala liberálna Estónska reformná strana (ER) so ziskom 28,8 percenta odovzdaných hlasov. Na druhom mieste s 23 percentami hlasov skončila Ratasova Estónska strana stredu (EK) a na treťom mieste pravicovo-populistická strana EKRE. Prezidentka Kaljuaidová poverila predsedníčku Kaju Kallasovú zostavením vlády. Kallasová dostala 14 dní na to, aby predstavila zákonodarcom svoj návrh, ako by mala vláda vyzerať. Keďže sa jej však vládu vytvoriť nepodarilo, následne dostal toto poverenie Ratas. Ten sa prekvapivo dohodol na vytvorení vládnej trojkoalície so zmienenou pravicovo-populistickou EKRE a tiež konzervatívnou stranou Isamaa (Vlasť), pričom v 101 – člennom estónskom parlamente (Riigikogu) obsadila trojkoalícia celkovo 56 kresiel.

Referencie
----------

1. 1 2 3 4   *Знакомьтесь, премьер-министр* [online]. Delovyje vedomosti, 2016-11-21, [cit. 2020-05-30]. Dostupné online. (po rusky)
2. ↑   *Komise vyhlásila soutěž o „Evropské zelené město"* [online]. EurActiv.cz, 2008-05-30, [cit. 2020-05-30]. Dostupné online. Archivované 2016-12-20 z originálu. (po česky)
3. ↑   *Jüri Ratas* [online]. [Cit. 2020-05-30]. Dostupné online. (po estónsky a rusky)
4. ↑   *President opens new Parliament, Eiki Nestor re-elected as Speaker* [online]. ERR.ee, 2015-03-30, [cit. 2020-05-30]. Dostupné online. (po anglicky)
5. 1 2   *Estonsko má novou vládu, premiérem šéf strany spojované s Ruskem* [online]. ČT24.cz, 2016-11-23, [cit. 2020-05-30]. Dostupné online. (po česky)
6. ↑   *Další smutná zpráva pro Brusel a Obamovu Ameriku. Tentokrát přišla z Estonska* [online]. Parlamentní listy, 2016-11-21, [cit. 2020-05-30]. Dostupné online. (po česky)
7. 1 2   *Estónsko má novú vládu, naconalisti obsadili vnútro aj financie* [online]. sme.sk, 2019-04-29, [cit. 2020-05-30]. Dostupné online.
8. ↑   *Estónsko smeruje ku koalícii zahŕňajúcej krajne pravicovú stranu* [online]. aktuality.sk, 2019-04-07, [cit. 2020-05-30]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Jüri Ratas**


|  |  |
| --- | --- |
| Portal | Politický portál |

Externé odkazy
--------------

* Osobné stránky (estónsky, rusky)

Zdroj
-----

*Tento článok je čiastočný alebo úplný preklad článkov Jüri Ratas na anglickej Wikipédii a Jüri Ratas na českej Wikipédii.*

| * z
* d
* u
Predsedovia vlády Estónska |
| --- |
| 
* Edgar Savisaar (1991 – 1992)
* Tiit Vähi (1992)
* Mart Laar (1992 – 1994)
* Andres Tarand (1994 – 1995)
* Tiit Vähi (1995 – 1997)
* Mart Siimann (1997 – 1999)
* Mart Laar (1999 – 2002)
* Siim Kallas (2002 – 2003)
* Juhan Parts (2003 – 2005)
* Andrus Ansip (2005 – 2014)
* Taavi Rõivas (2014 – 2016)
* Jüri Ratas (2016 – 2021)
* Kaja Kallasová (2021 – súčasnosť)

 | Znak Estónska |

Autoritné údaje: * GND: 1120411025
* VIAF: 3510148122896895200000